Izložba dizajna inspirisanog Afrikom
Radovi više od stotinu afričkih umetnika i umetnika afričkog porekla predstavljeni su u njujorškom Muzeju umetnosti i dizajna
To je prva afrički fokusirana izložba u Muzeju umetnosti i dizajna, na kojoj su prikazani radovi sa celog kontinenta. Među zastupljenim zemljama su Nigerija, Kenija, Južnoafrička Republika, Senegal, Gana, Mali i Alžir. Međutim, većina izloženih radova je nastala drugde. Razlog je to što mnogi afrički ili Afrikom nadahnuti umetnici i dizajneri danas isto toliko žive i rade u Evropi, dve Amerike ili čak Aziji, kaže kustoskinja Lauri Stouks Sims. Izložba obuhvata sve, od arhitekture do korparstva, do fotografije, nameštaja, keramike, tekstila, mode i nakita. Neki od radova obrađuju teme rasnog identiteta, afričkog folklora, zagađenja od naftne industrije, side i kraja aparthejda. Drugi radovi, na primer korpe koje su kolektivni rad žena iz plemena Hutu i Tutsi iz Ruande, opipljivi su znaci pomirenja. Mnogi predmeti na izložbi izgleda da su nastali da bi naprosto bili lepi ili privlačni. Sims kaže da raznovrsnost izbora pokazuje nemogućnost definisanja nekog posebnog „afričkog“ senzibiliteta. Ipak, ona dodaje da su mnogi umetnici sa njom podelili i odgovornost. Posetioci su bez razlike oduševljeni. " Umetnička kritičarka lista „Njujork tajms“, Roberta Smit, saglasna je sa takvim ocenama i kaže da je izložba „zaprepašćujuće ambiciozna“, premda dodaje da ima previše „luksuznih“ komada, dok joj nedostaju dizajnerska rešenja važna za život. Kustoskinja Sims kaže da se Muzej umetnosti i dizajna uvek prvenstveno usredsređivao na estetiku zanatskih i dizajnerskih predmeta. „Globalni afrički projekat“, na kojem je kao kustoskinja radila i Lesli King-Hamond, iz merilendskog Umetničkog instituta, biće otvorena u njujorškom Muzeju umetnosti i dizajna do 15. maja.